वैलनेस इंडस्ट्री के रूप में बाजार में एक क्रांति आई है, जिसने ऐसी कई शाखाओं में जोरदार तेजी लाई है। जिनकी अब तक स्वास्थ्य-सेवा के क्षेत्र में कोई भूमिका नहीं थी। स्टार्टअप्स और जमी हुई कंपनियां, दोनों ने अपने ब्रांड्स को वैलनेस का जामा पहनाते हुए काफी फायदा कर लिया है। जैसे कुछ कंपनियां पर्यावरण को सुरक्षित रखते हुए पाए गए पदार्थों का ही इस्तेमाल कर अपने प्रोडक्ट्स बनाती हैं, तो एक एथलीशर ब्रांड ने आपके स्वास्थ्य पर नजर रखने वाले कपड़े बनाने का दावा किया है। पुरानी समस्याओं को नए तरीके से सुलझाने वाली कल्पनाओं की भरमार है और इस तरक्की कर रही वैलनेस इंडस्ट्री में नए सूरमा प्रवेश करते दिखाई दे रहे हैं।